Klipna sisaljka
<s>Stapne i klipne sisaljke su sisaljke s linearno pokretnim dijelovima.</s><s>Sastoje se od radnog cilindra u kome se nalazi stap ili klip kao radni element , te pogonskog dijela, najčešće ostatka klipnog mehanizma s zamašnjakom i osovinom koju pogoni elektromotor.</s><s>Prebacivanje tekućine kod ovih sisaljki vrši klip ili stap svojim linearnim gibanjem u cilindru.</s>

<s>Osnovna razlika stapnih i klipnih sisaljki prikazana je na slici desno.</s>

<s>Ove sisaljke rade tako što periodično premještaju određeni obujam s usisne k tlačnoj strani.</s><s>Kako upotrebljavaju isti prostor za usis i tlak, moraju zbog toga imati određene dodatne elemente koji će to omogućiti.</s><s>To je omogućeno ventilima koji pri gibanju stapa od njih propuštaju medij u cilindar iz usisnog cjevovoda, a pri gibanju stapa prema njima propuštaju tekućinu pod tlakom u tlačni cjevovod.</s><s>Otvaranje i zatvaranje ventila se vrši podtlakom, odnosno nadtlakom, koji se dobiva gibanjem stapa u cilindru.</s><s>Rad pumpe u velike ovisi o pravilnom izboru ventila, čija je funkcija da na vrijeme otvara i zatvara prolaz tekućini.</s><s>Otvaranje ventila trebalo bi biti u trenutku kada stap kreće iz mrtve točke, a zatvaranje u trenutku kada on dođe u mrtvu točku.</s><s>U stvarnost to nije izvedivo zbog tromosti tekućine.</s>

<s>Brzina gibanja stapa je definirana gibanjem klipnog mehanizma i kako se klip približava mrtvim točkama je sve manja.</s><s>Dobava tekućine je isprekidana zbog naizmjeničnog djelovanja stapa.</s><s>Broj radnih ciklusa stapnih pumpi je ograničen ,a kreće se od 100- 300 ciklusa u minuti.</s>

<s>Stapne i klipne sisaljke se upotrebljavaju za manje dobavne količine, male strujanja|brzine strujanja, kada je potrebna znatna usisna visina ili velika dobavna visina.</s>

<s>Podjela stapnih sisaljki</s>

<s>Stapne sisaljke se dijele na više slijesećih načina:</s>

<s>Prema principu rada sisaljke</s>

<s>jednoradne
dvoradne
diferencijalne</s>

<s>Jednoradne stapne sisaljke</s>

<s>Na gornjoj slici su prikazane jednoradne sisaljke.</s><s>Sisaljke se sastoje od pogonskog mehanizma, prijenosa, cilindra, stapa (klipa) te usisnog i tlačnog ventila.</s><s>Stap se pokreće pravocrtno, naizmjence se giba od jedne do druge mrtve točke.</s><s>Gibanjem stapa prema gore u cilindru nastaje podtlak, te zbog atmosferskog tlaka koji djeluje van cilindra uzrokuje usis tekućine u usisnu cijev.</s><s>Tekućina u gibanju otvara usisni ventil puni cilindar.</s><s>Pri povratu stapa iz mrtve točke, tlači tekućinu stvarajući u njoj tlak koji otvara tlačni ventil i propušta tekućinu u tlačnu cijev.</s>

<s>Dobava jednoradne sisaljke je:</s>

<s>gdje je
Q - volumenska dobava
h - stapaj stapne sisaljke
d - promjer cilindra sisaljke
n - broj ciklusa sisaljke (radnih taktova)</s>

<s>Ova formula je ispravna za jedan cilindar, kada sisaljka ima više cilindara, tada volumensku dobavu pomnožimo s brojem cilindara.</s>

<s>Dvoradne stapne sisaljke</s>

<s>Dvoradne sisaljke su u principu rada jednake jednoradnim sisaljkama, osim što upotrebljavaju obje strane stapa za izvođenje radnog ciklusa.</s><s>Shodno tomu, moraju imati dodatni par ventila spojen na drugu stranu stapa i sustav brtvljenja stapajice koji spriječava prolaz tekućine prema vani.</s><s>Treba napomenuti da klipne sisaljke ne mogu biti izvedene kao dvoradne.</s>

<s>Dobava dvoradnih stapnih sisaljki teoretski je dvostruko veća od jednoradnih:</s>

<s>gdje je
Q - volumenska dobava
h - stapaj stapne sisaljke
d - promjer cilindra sisaljke
n - broj ciklusa sisaljke (radnih taktova)</s>

<s>što nije u stvarnosti, jer na jednoj strani imamo stapajicu, pa je dobava manja za taj dio:</s>

<s></s>

<s>gdje je:
 - promjer stapajice</s>

<s>Diferencijalne sisaljke 
 
To su dvoradne sisaljke koje na račun smanjenja ukupne dobave postižu bolje uravnoteženje dobave i manje oscilacije u tlačnoj cijevi.</s><s>Kako nisu naročito ekonomične, ne sreću se često u upotrebi.</s>

<s>Podjela klipnih sisaljki po stupnjevima</s>

<s>Prema broju stupnjeva stapne sisaljke se dijele na:
jednostepene
višestepene</s>

<s>Na gornjim crtežima  sve prikazane sisaljke su jednostepene.</s><s>Većina klipnih sisaljki jest jednosterpena, premda ponekad može biti i višestepena.</s><s>Kada trebamo postići veći tlak, tada koristimo stapne sisaljke s više stupnjeva, kao što je prikazano na slici desno.</s><s>Kako su tekućine nestlačive, ovaj princip se uglavnom ne primjenjuje na tekućine već samo na plinovite medije.</s>

<s>Objašnjenje slike
1 - usisna cijev
2 - klip s dva promjera
3 - komora prvog stupnja
4 - cijev koja spaja dva stupnja
5 - komora drugog stupnja
6 - izlazna cijev iz sisaljke</s>

<s>Kod višestepenih sisaljki, kao na slici, medij iz jednog stupnja ide u drugi.</s>

<s>Ovaj princip višestepene klipne sisaljke se vrlo često primjenjuje na izradi kompresora zraka srednjeg tlaka (25-30 bara)</s>

<s>Prema mehanizmu za pokretanje klipa</s>

<s>stapne sisaljke bez križne glave
stapne sisaljke s križnom glavom</s>

<s>Kao i kod motora, manje sisaljke se rade bez križne glave, dok se veće sisaljke zbog sila u stapnom mehanizmu rade s križnom glavom.</s>

<s>Dobava stapnih sisaljki</s>

<s>Stapne i klipne sisaljke imaju promjenjivu brzinu gibanja stapa (klipa) u cilindru što uzrokuje da imaju promjenjivu, periodičku dobavu.</s><s>Tijekom usisa, kod jednoradne pumpe, dobava je jednaka nuli, a za vrijeme tlačenja se mijenja sukladno brzini gibanja stapa.</s><s>Na dijagramu je prikazan usporedni prikaz dobave jednoradne i dvoradne stapne sisaljke, a također i pravac koji prikazuje prosječnu dobavu sisaljke.</s><s>Da bi se ujednačila dobava, primjenjuje se više rješenja, od povećanja broja cilindara, pomicanja kuta među cilindrima,...</s>

<s>Najčešći način ujednačavanja dobave je ugradnjom Heronovih boca ili zračnih boca na tlačnom cjevovodu.</s><s>Šrafirane površine prikazuju količinu tekućine koju zračna boca treba preuzeti, da bi ujednačila dobavu.</s><s>U stvarnosti, ta je količina manja, tako da se dobija puno blaža sinusoida.</s>

<s>Kod principa rada jednoradnih i dvoradnih sisaljki prikazana je formula za teoretsku dobavu.</s><s>Stvarna dobava stapnih sisaljki je:</s>

<s>gdje je:
 - stvarna dobava
 - koeficijent gubitaka sisaljke</s>

<s>Vrste pogona</s>

<s>Stapne pumpe možemo pogoniti ručno, elektromotorom, parnim stapnim strojem a mogu biti pogonjene i motorom s unutarnjim izgaranjem.</s>

<s>Vidi članke</s>

<s>Sisaljka
Centrifugalna sisaljka
Zupčasta sisaljka
Vijčana sisaljka
Zračna boca</s>

<s>Pumpe</s>

